पाएं अपने शहर की ताज़ा ख़बरें और फ्री ई-पेपरडाउनलोड करें
राजातालाब स्थित बांठिया अस्पताल में दो सप्ताह तक कोरोना के नए मरीजों की भर्ती पर रोक लगा दी गई है। स्वास्थ्य विभाग ने यह कार्रवाई की है। अस्पताल प्रबंधन पर मरीज के परिजनों से ज्यादा पैसे लेने व बकाया पैसे के लिए शव रोकने का आरोप है।
बांठिया अस्पताल में घनश्याम साहू नामक मरीज को 21 अप्रैल को भर्ती किया गया था। मरीज की स्थिति सुधरने के बजाय बिगड़ती गई और उसे वेंटीलेटर सपोर्ट पर रखा गया। 1 मई की शाम साढ़े 5 बजे मरीज की मौत हो गई। इस दौरान परिजन 2.70 लाख रुपए जमा कर चुके थे। परिजनों की शिकायत पर सीएमएचओ डॉ. मीरा बघेल ने अस्पताल को नोटिस जारी किया। नोटिस के जवाब में प्रबंधन ने बताया कि घनश्याम के परिजनों को 1.53 लाख रुपए का चेक बनाकर दिया गया।
इससे स्पष्ट है कि अस्पताल ने मृतक के परिजनों से इलाज के नाम पर अतिरिक्त राशि ली गई है। यही नहीं परिजनों की शिकायत के बाद राशि वापस की गई है। यह महामारी छत्तीसगढ़ डिसीज एक्ट का उल्लंघन है। शासन से निर्धारित दर से अधिक राशि वसूली गई है। सीएमएचओ ने कहा है कि नए मरीजों की भर्ती नहीं कर सकते, लेकिन जो मरीज भर्ती हैं, उनका समुचित इलाज किया जाए। इस सबंध में जरूरी जानकारी भी दें।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn